ગુજરાતમાં રાજદ્રોહના કેસમાં પકડાયેલા અલ્પેશ કથીરિયા અત્યારે સાબરમતી જેલમાં છે. ત્યારે દિવાળીના તહેવારોમાં અલ્પેશના પરિવારને હુંફ આપવા રાજ્યના પૂર્વ મુખ્યમંત્રી શંકરસિંહ વાઘેલા આજે તેના ઘરે ગયા હતા. જ્યાં અલ્પેશની બહેને તિલક કરી સ્વાગત કર્યું હતું. આ પ્રસંગે શંકરસિંહે જણાવ્યું હતું કે, અલ્પેશ કથીરિયાને કોર્ટ ક્યારે છોડશે તે ખબર નથી. આથી તેના પરિવારને સધિયારો મળે તે માટે તેના પરિવારજનો અને બીજા યુવકોને મળતા તેમણે સરકાર ધ્વારા કરવામાં આવતી હેરાનગતિ સામે આક્રોશ વ્યકત કર્યો હતો. આ અંગે તેમણે રાજ્ય સરકારને કોઈના તહેવાર નહિ બગાડવા વિનતી કરી કહ્યું કે, સરકારે મોટું મન રાખવું જોઈએ.